**Ministerul Mediului,Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr.16907/10617 /.12.2019

**DECIZIA ETAPEI DE ÎNCADRARE**

**Nr. din .12.2019**

Ca urmare a solicitării de emitere a acordului de mediu adresate de **CONSILIUL JUDEȚEAN DÂMBOVIȚA,** cu sediul în municipiul Târgoviște, Piața Tricolorului, nr.1, înregistrată la Agenția pentru Protecția Mediului (APM) Dâmbovița cu nr.16907 din 18.10.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de **28.11.2019** că proiectul **”Refacere DJ 710 A la limita satelor Diaconești și Ulmetu, județul Dâmbovița*”***, propus a fi amplasat în comuna, județul Dâmbovița **nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, **anexa nr. 2 pct. 13, lit. a;**

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Din cauza cantitatilor insemnate de precipitatii cazute in primavara anului 2018 pe drumul judetean DJ 710 A a fost activata o alunecare de teren. Aceasta alunecare de teren afectează o banda de circulatie, conducand la restrictionarea traficului si totodata la afectarea sigurantei traficului pe acest drum.

Fenomenul a afectat versantul de rambleu si implicit ampriza drumului judetean, prin ruperea a unei zone din taluzul versantului, apoi prabusirea pe verticala, consumand jumatate din partea carosabila.

In zona afectata de alunecarea de teren a fost realizata o expertiza tehnica de către un expert pentru „Rezistenta si stabilitatea masivelor de pamant si a terenurilor de fundare”. Expertiza a evidențiat următoarele caracteristici ale stabilitatii drumului judetean:

* drumul județean 710 A in zona km 2+080 pe o lungime de circa 30,00 m prezintă pe zona de rambleu o cedare pe verticala de aproximativ 30 cm in continua evoluție;
* este afectata o banda de circulație aproape in întregime;
* pe zona afectata de alunecare traseul drumului este intr-o curba cu raza de 100 m;
* in zona alunecării panta longitudinala este de 9,07%;
* prăbușire pe verticala cu istoric de cedare a rambleului drumului;
* au fost efectuate reparatii in timp ceea ce prezinta caracterul evolutiv al cedării;
* cedari pe zona acostamentului in zona;
* sant de beton cu dren longitudinal intre doua zone cu rigole ranforsate.

Evaluarea stării de degradare tinand cont de prabusirea unei parti din partea carosabila cu rambleu instabil in continua evolutie este evidenta, calificativul atribuit fiind stare REA, drumul necesita interventie in regim de urgenta.

Pentru refacerea DJ 710 A vor fi executate următoarele categorii de lucrări:

* structura de sprijin din piloti forati cu diametrul de 800 mm amplasați la o distanta de aproximativ 1,70 m solidarizati cu un radier de beton armat pe care se fundeaza indirect o structura de sprijin din beton armat cu inaltime variabila care sa preia panata longitudinala din lungul drumului;
* plantarea versantilor cu specii de copaci cu crestere rapida si putere mare de evapo-transpiratie;
* refacerea structurii rutiere pe zona afectata de alunecarea de teren in aceeași soluție ca ceea existenta cu realizarea de acostamente consolidate si impermeabilizate.

Durata de realizare a lucrarilor de refacere a DJ 710 A este 4 luni.

Proiectul asigură accesibilitatea locuitorilor de pe traseul Pucioasa-Moreni la infrastructura judeteana si nationala.

Reabilitarea drumului va contribui:

* la fluidizarea traficului;
* traversarea localităților în condiţii de siguranţă;
* implementarea unor măsuri de îmbunătăţire a calităţii mediului înconjurător şi de dezvoltare durabilă.

Traseul drumului pe zona alunecarii este intr-o curba cu raza de 100 m.

Lungimea sectorului de drum judetean pe care se reface structura rutiera este de 79 m, intre km 2+033 si km 2+112, iar structura de sprijin are lungimea de 40 m si este dispusa intre km 2+063 si km 2+103.

Viteza de proiectare - 60 km/h.

Viteza legala – 90 km/h

* **Traseul in profil longitudinal**

Linia roşie proiectată respectă în general niveleta existentă, cu păstrarea cotelor în dreptul santului de beton existent.

Pe zona afectata de drum panta longitudinala maxima este de 9,07%.

* **Profilul transversal tip**
* lăţime carosabil inclusiv banda de incadrare - 2 x 3,25 m
* lăţime acostamente - 2 x 0,75 m
* panta transversala carosabil - 2,5% panta unica
* panta transversala acostamente - 4%
* santuri existente de beton dreapta
* **Structura rutiera**
* 4 cm strat de uzura din beton asfaltic BA16
* 6 cm strat de baza din anrobat bituminos AB22.4
* 15 cm agregate stabilizate cu ciment
* 30 cm strat balast

Structura rutiera se va reface in intregime pe zona afectata. Acostamentele se realizeaza cu aceeasi structura rutiera.

## . Lucrari de stabilizare a corpului drumului (consolidarea rambleului)

Realizarea unei structuri de sprijin din piloti forati din beton armat, cu diametrul de 800 mm cu lungimea de 11,00 m dispusi pe un singur rand. Distanta intre axul pilotilor este de 1,70 m, acestia fiind solidarizati la partea superioara cu un radier peste care se realizeaza un zid de sprijin, pe o lungime de cca 40,00 m. Se vor realiza practic 4 tronsoane de zid cu lungimea de 10,00 m, fiecarui tronson revenindu-i un numar de 6 piloti forati.

Plantarea zonei de debleu cu specii de copaci cu crestere rapida si putere mare de evapo-transpiratie.

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr.290 din 16.11.2018, terenul este situat în extravilanul orașului Pucioasa, la limita satelor Ulmetu și Diaconești,

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***\Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* Parcarea utilajelor/ mijloacelor de transport si intretinerea acestora pe perioada organizarii de santier - utilajele si mijloacele de transport necesare functionarii santierului se vor parca in interiorul organizarii de santier, iar intretinerea utilajelor se va face in service-uri speciale.
* Depozitarea combustibililor pe perioada organizarii de santier – Schimburile de ulei si alimentarea cu combustibil se va face doar la unitati specializate, astfel ca nu se vor depozita combustibili pe perioada organizarii de santier.

Se interzice accesul de pe amplasament pe drumurile publice cu utilaje, maşini de transport necurăţate;

Depozitarea de materiale se va face in spatii special amenajate si cu respectarea normelor in vigoare. Suprafetele pentru depozitarea exterioara a materialelor va fi restransa la minim, iar la terminarea lucrarilor vor fi aduse la starea initiala.

Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi pe perioada santierului);

**Protecţia apelor**

1. **În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* Indicatorii de calitate ai apelor uzate evacuate în rețeaua de canalizare se vor încadra în limitele impuse de NTPA 002/2002.

**Protecţia aerului**

1. **În perioada de construire:**

**-** transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**-**  se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum şi ale O.U.G. nr. 68/2016 pentru modificarea și completarea Legii nr. 211/2011 privind regimul deşeurilor****.*

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare

**p.DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**

**Maria MORCOAȘE** Întocmit,

Adriana Predescu